বালিঘাটের দখলকে কেন্দ্র করে তৃণমূলের দুই গোষ্ঠীর সংঘর্ষে অন্তত ৮ জনের মৃত্যু হল। ঘটনাটি ঘটেছে বীরভূমের লাভপুরের দরবারপুর গ্রামে। গুরুতর আহত হয়েছেন  আরও অনেকে।
বালিঘাটের দখলকে কেন্দ্র করে এ দিন সকাল এগারোটা থেকেই তৃণমূলের দুই গোষ্ঠীর মধ্যে দফায় দফায় সংঘর্ষ হয়। অভিযোগ, সেই সময়েই স্থানীয় তৃণমূল সমর্থক শেখ নাজিমের বাড়ির একটি ঘরে বোমা বাঁধছিল প্রায় কুড়িজন। 

বিস্ফোরণের পরে ঘটনাস্থলের ছবি। নিজস্ব চিত্র
স্থানীয় এবং পুলিশ সূত্রে খবর, বেলা আড়াইটে নাগাদ হঠাৎই বোমা বাঁধার সময় বিস্ফোরণ ঘটে। ঘটনাস্থলেই তিনজনের মৃত্যু হয় বলে খবর। আহত হন অন্তত সাতজন।
আরও পড়ুন
তৃণমূলের নেতৃত্ব থেকে সরে দাঁড়াতে চান মমতা, বললেন দলীয় নেতাদের
বিস্ফোরণের পরেই পুলিশ এলাকা ঘিরে ফেলে। আহতদের উদ্ধার করে হাসপাতালে পাঠানো হয়। খবর দেওয়া হয়েছে বম্ব স্কোয়াডে।
এ দিনই তৃণমূলের সাংগঠনিক নির্বাচনের মঞ্চ থেকে দলীয় নেতাদের ঐক্যবদ্ধ হয়ে কাজ করার ডাক দিয়েছেন দলনেত্রী মমতা বন্দ্যোপাধ্যায়। কিন্তু তাঁর এই বক্তব্য রাখার কয়েক ঘণ্টার মধ্যেই দলের গোষ্ঠীদ্বন্দ্বের জেরে এই ঘটনা শাসক দলের অস্বস্তি বাড়াবে। ঘটনাচক্রে বীরভূমে বিজেপি-র শক্তিও তৃণমূলের পক্ষে যথেষ্ট উদ্বেগজনক।
দেখুন ভিডিও